12.11.2011 Дэлегацыя беларускіх пісьменнікаў на чале з Мікалаем Іванавічам Чаргінцом наведала сёння МДУ імя А.А. Куляшова. “Мы рады вас вітаць ва ўніверсітэце, які носіць імя славутага беларускага паэта Аркадзя Куляшова”, – звяртаючыся да гасцей, сказаў рэктар магілёўскага ўніверсітэта Канстанцін Бандарэнка. Ён таксама падкрэсліў: “Магілёўскі ўніверсітэт – адзін са старэйшых у нашай краіне, ён заўжды быў багаты на таленты і традыцыі. Упэўнены: сённяшняя наша сустрэча будзе мець карысць як для сталых пісьменнікаў, так і для студэнтаў – магчыма, будучых сяброў Саюза пісьменнікаў Беларусі”.